فرديناد ديليسبس

فرديناد ديليسبس (فيرديناند دى ليسيپس) ( Ferdinand de Lesseps فيرديناند دى ليسيپس )، (اتولد 19 نوفمبر 1805 - مات 7 ديسمبر 1894) كان سياسى فرنساوى, اتولد فى مدينة فيرساى الفرنساويه, و قضى سنين حياته الاولانيه فى ايطاليا, درس فى مدرسة الملك هنرى الرابع فى باريس.
ديليسپس معروف اكتر بانه ديبلوماسى فرنساوى من عيله ليها علاقه قويه بالديبلوماسيه و انه هوا صاحب مشروع حفر قناة السويس و قناة پاناما.
 فى 1828 اتعين دو ليسيبس مساعد قنصل فى تونس. و كان وقتها ابوه هوا القنصل العام فيها.
 فى سنة 1832 اتعين مساعد قنصل فى اسكندريه.
 فى سنة 1833 اتعين قنصل فى القاهره. و بعديها بفتره قليله بقى قنصل عام فرنسا فى اسكندريه وفضل فى منصبه ده لسنة 1837.
 حوالى سنة 1837 رجع فرنسا, و فى 21 ديسمبر 1837 اتجوز اجات دو ليمال اللى خلف منهاخمس اولاد.
 فى سنة 1854 عرض على صديقه القديم محمد سعيد باشا اللى اتولى الحكم مشروع قناة السويس, و فى 7 نوفمبر 1854 دعاه سعيد باشا لاسكندريه , و فى يوم 30 من نفس الشهر كان سعيد باشا موقع ليه بالموافقه على مشروع قناة السويس .

 مصادر 

تصنيف:مواليد 1805
تصنيف:وفيات 1894
تصنيف:سياسيين فرنساويين
تصنيف:تاريخ مصر العلويه
سويس
تصنيف:قناة السويس
تصنيف:متعلمين فى ليسيه اونرى كاتر